השיר הופק על ידי המוזיקאית האמריקאית ג'ניפר דקילביו, ועל ידי מרינה, שכתבה את השיר לבדה. בראיון לווג, חשפה מרינה כי השיר אמור היה לצאת באפריל 2020, במקביל להופעתה בפסטיבל קואצ'לה, אך ביטול הפסטיבל עקב מגפת הקורונה מנע זאת. בסופו של דבר, הוא יצא להורדה דיגיטלית וסטרימינג במדינות שונות ב-18 בנובמבר 2020, על ידי אטלנטיק רקורדס. באותו היום, החל השיר היה להיות זמין להזמנה מוקדמת כסינגל 7 אינץ' ורוד באתר הרשמי שלה, במהדורה מוגבלת של 3,000 עותקים, המכילה בי-סייד שלא פורסם בעבר. ב-11 בדצמבר 2020 יצאה לאור גרסה מופשטת של השיר, שעטיפתה היא גרסת שחור-לבן של העטיפה המקורית. באותו היום, הייתה הגרסה זמינה גם בשירות הסטרימינג ספוטיפיי. בנובמבר 2020 הוכרז על שתי גרסאות רמיקס לשיר. הרמיקס הראשון, של הלהקה האמריקאית Muna, פורסם דיגיטלית ב-6 בינואר 2021. הרמיקס שני, שהופק על ידי Empress Of ובהשתתפות הדראג קווין הברזילאית פאבלו ויטאאר, יצא ב-4 בפברואר 2021.
הרכב ומילים.
מבחינה מוזיקלית, "Man's World" הוא שיר פופ אלטרנטיבי מלודי. הפקת השיר מורכבת מפסנתר, עליו ניגנה מרינה עצמה, בנוסף לפטריק קלי שניגן בבס, סם קאופמן בתופים ודייוויד לויטה בגיטרה. דקילביו ניגנה בקלידים ובסינתיסייזר, ושימשה כמהנדסת התופים, ואף ביצעה את קולות הרקע לרצועה. המאסטרינג נעשה על ידי אמילי לזר והוקלט על ידי סיאן ריורדן ודקילביו. טום סקינר מ-NME כינה את השיר "חלומי". קיטון בל מווג תיארה את הסינגל כ-"המנון פופ" ש-"נשמע גדול כמו הנושאים עליהם היא שרה". הוא אף השווה אותו לשיר "Savages" מתוך אלבום האולפן השלישי שלה, "Froot". מרינה הסבירה לבל את ההשראה שלה מאחורי הרצועה:
מבחינה לירית, מביעה מרינה בשיר מעין ביקורת על היחס הלקוי ל"נשים וקבוצות מיעוט אחרות לאורך ההיסטוריה". חלק מהמילים מתייחסות לשחקנית לשעבר מרילין מונרו, וכן לנושאים שנויים במחלוקת, כגון חסן אל-בולקיה, סולטאן ברוניי. דריק רוסינול ממגזין Uproxx כתב כי פזמון השיר ("Mother Nature's dying, nobody's keeping score / I don't want to live in a man's world anymore") מאשר כי "מרינה שמה את הכסף שלה איפה שהפה שלה", בהתייחס להחלטתה לעבוד עם נשים על אלבומה החמישי.
קבלת השיר.
ביקורות.
מייק ואס מ-"Idolator" כתב כי השיר "חשוב", וציין כי הפזמון קליט. במגזין DIY תואר השיר כ"להיט מעצים" ונכתב כי מרינה נשארה נאמנה להבטחתה לעבוד עם נשים בלבד. ב-"Paper", זכתה מרינה לשבחים על כך שהמשיכה לעבוד על מוזיקה למרות מגפת הקורונה. בביקורת על קליפ השיר, נכתב ב-Contactmusic.com כי השיר "מדגיש את הקול הסנסציוני, האינדיבידואלי ושובה הלב שיש למרינה". בביקורת על האלבום, שיבח תומאס גרין מ-"The Arts Desk" את השיר, וכן את רצועת הכותרת על החוצפה שבהם.
במהלך השבוע השלישי של נובמבר 2020, הציג ג'ים עוואד מווראייטי את השיר בטור "השירים הטובים של השבוע".
הצלחה מסחרית.
השיר נכנס למצעדי סינגלים בשתי מדינות. בבריטניה, אמנם לא נכנס למצעד הסינגלים הבריטי, המדרג את 100 השירים הפופולריים ביותר במדינה מדי שבוע, אם כי דורג במקום ה-96 למצעד ההורדות ב-20 בנובמבר 2020. באותו השבוע, דורג השיר גם במקום ה-99 במצעד המכירות. בשבוע יציאת האלבום, ביוני 2021, נכנס השיר מחדש למצעד המכירות ודורג במקום ה-29. בניו זילנד, נכנס השיר למצעד ה-Hot 40 Singles, בו דורג במקום ה-36.
וידאו קליפ.
ב-16 בנובמבר 2020 הכריזה מרינה רשימת על הקליפ הנלווה לשיר, והעלתה טיזר בן 15 שניות לחשבונות המדיה החברתית שלה. הקליפ שודר בבכורה בחשבון היוטיוב שלה בשעה 9:30 בבוקר (PST), ב-18 בנובמבר 2020, יום יציאתו של השיר עצמו. לדברי מרינה, הקליפ נוצר בהשראת תנועת הנאו-קלאסיציזם של המאה התשע-עשרה, ובמיוחד ציוריו של האמן האנגלי ג'ון ויליאם גודוורד. הקליפ צולם במקום בסימי ואלי, קליפורניה ובוים על ידי אלכסנדרה גאווילט.
לצד יציאת הקליפ ביוטיוב, הוא הפך זמין להורדה דרך אפל מיוזיק באותו היום, ב-18 בנובמבר 2020.
קרדיטים.
הקרדיטים שלהלן לקוחים מטיידל.
וידאו קליפ.
הקרדיטים שלהלן לקוחים מעמודי היוטיוב והאינסטגרם של מרינה.
הימין החדש (דנמרק)
הימין החדש (בדנית: "Nye Borgerlige)" היא מפלגה פוליטית בדנמרק, המזוהה עם הימין הפוליטי.
היסטוריה.
המפלגה נוסדה בשנת 2015 על ידי שני חברים לשעבר במפלגת העם השמרנית ; פרנילה ורמונד (אשר מנהיגה עד היום את המפלגה) ופטר סייר כריסטנסן. לאחר הקמת המפלגה עברו חברי מועצות מקומיות במספר רשויות ממפלגותיהם המקוריות לימין החדש, רובם לא נבחרו מחדש בבחירות המקומיות ב-2017 .
ב-21 בספטמבר 2016, המפלגה הודיעה כי אספה את 20,109 החתימות הנדרשות כדי להתמודד בבחירות הקרובות, הודעה שאושרה על ידי משרד הרווחה ב-6 באוקטובר .
המפלגה קיבלה 83,228 קולות, המהווים 2.4% מקולות הבוחרים וזכתה בארבעה מושבים בפולקטינג, מה שהפך אותה למפלגה התשיעית בגודלה במדינה.
בבחירות האזוריות של 2021 המפלגה זכתה ב64 חברי עירייה, 14 ראשי ערים ו8 חברים במועצות המקומיות.
ב-20 בנובמבר 2021, ורמונד אמרה כי יש 18,000 חברים במפלגה, מה שהופך את הימין החדש למפלגה השלישית בגודלה במדינה מבחינת מספר החברים, אחרי המפלגה הסוציאל -דמוקרטית ומפלגת השמאל.
אידאולוגיה.
הגירה ואסלאם.
המפלגה מבקרת את מדיניות ההגירה של מפלגת העם הדנית כ"קלה מדי". המפלגה דורשת כי רק שהוקצו ישירות לדנמרק על ידי סוכנויות הפליטים של האו"ם צריכים לקבל מקלט. הימין החדש רוצה שדנמרק תצא מאמנת הפליטים של האו"ם ושאזרחות דנית תהיה מוגבלת לאנשים ש"תורמים באופן חיובי" לחברה וכל המהגרים שחיים במגורים זמניים או שאינם מסוגלים לפרנס את עצמם יגורשו. הימין החדש תומך באיסור מוחלט על חבישת חג'אב בבתי ספר ומוסדות ציבוריים.
כלכלה.
בניגוד למפלגת העם, אשר דגלה במדיניות סוציאל- דמוקרטית, הימין החדש דוגל במדיניות ליברטריאנית. המפלגה קוראת להפחתת מיסים ולביטול כל מסי החברות.
הם גם רוצים שהחוקים באופן כללי יהיו פחותים במספרם.
מדיניות חוץ.
הימין החדש רוצה שדנמרק תעזוב את האיחוד האירופי שהוא בעיניהם "מפלצת של כללים וחוקים ", "המאיים על "שגשוגה, הקידמה והדמוקרטיה של דנמרק".
שמעון צאלח
מארי שמעון בן יחיא צאלח (1919 צנעא - 1993 בני ברק) היה רב של מספר מושבים בשרון, ומוציא לאור של רבים מספרי ר' יחיא צאלח.
קורות חיים.
נולד בצנעא ב-1919. דור שביעי לר' יחיא צאלח. בצנעא למד אצל מרי יוסף שמן. התייתם בגיל צעיר והתפרנס מעיבוד עורות.
עלה לארץ בעליית התימנים הגדולה ב-1950. הוסמך לרבנות על ידי הרב עוזיאל. שימש כרב במושבה קדימה בתחילת דרכה.
ב-1955 עבר לגור בבני ברק בשיכון ה', שם שימש כרב בית כנסת ובמקביל כרב אזורי למספר מושבים בשרון.
פעילותו הציבורית.
לפני עלייתו ארצה ריכז שיעורי תורה לצעירים בבית כנסת 'צאלח' בצנעא. סייר בכפרים בתימן מטעם התאחדות התימנים בישראל ועודד עליה לישראל.
שימש כרב ושוחט לעולי תימן במושבה קדימה בזמן העלייה הגדולה מתימן.
היה מהמורים הראשונים בבית הספר הדתי שהוקם למען העולים על ידי שמעון פרידליך, מזכיר המועצה הדתית בקדימה. לאחר מעברו של הרב שמעון צאלח לבני ברק ב-1955 הקים בה את בית כנסת התימני 'עץ חיים' בשיכון ה.
קיבל את אות יקיר בני ברק.
נפטר בבני ברק בכ"ז אייר תשנ"ג.
הדפסה והוצאה מחודשת של ספרי ר"י צאלח.
הוציא לאור רבים מספריו של ר"י צאלח. הדפיס מהדורה חדשה של סידור עץ חיים בארבעה כרכים, הדפיס והגיה את הספר זבח תודה, משניות עם ניקוד מהרי"ץ ועוד. הכין מהדורה חדשה לתאג' עם קונטרס חלק הדקדוק ופרשנים נוספים מתימן.
גביע רדיבוי קוראץ'
גביע רדיבוי קוראץ' (בסרבית: Куп Радивоја Кораћа) הוא הגביע הסרבי בכדורסל, ששימש לפני כגביע של סרביה ומונטנגרו. הוא מנוהל על ידי פדרציית הכדורסל של סרביה ונקרא על שם הכדורסלן הסרבי האגדי וחבר היכל התהילה של פיב"א, רדיבוי קוראץ'.
היסטוריה.
בשנת 2003, הגביע קיבל את שמו על פי הצעה של המופארם ורשאץ, עקב ביטול התחרות האירופית שנקראה על שמו ושינוי השם של הרפובליקה הפדרלית של יוגוסלביה לסרביה ומונטנגרו. לאחר הפרידה של סרביה ומונטנגרו ב-2006, הגביע הפך לגביע הלאומי בסרביה.
על פי ההסכם מ-2011 בין פדרציית הכדורסל של סרביה (KSS) לפיב"א, KSS תמכה בהענקת העתק מקורי של גביע קוראץ' עצמו לזוכה בגביע. גביע הזה (ששמו "Žućkova levica," יד שמאל של ז'וצ'קו) הוענק לראשונה לזוכה בגביע בשנת 2013.
הגביע הסרבי בכדורסל
רודריגש
מבצע הכול נקי
מבצע הכל נקי היה מבצע צבאי שערכה ממלכת בהוטן כנגד קבוצות מורדים בדלניות בדרום הממלכה. המבצע נערך בין 15 בדצמבר 2003 ל-3 בינואר 2004. זה היה המבצע הצבאי הראשון בתולדות בהוטן.
רקע.